text: Det skrøbelige hvide guld
  27 oktober 2010 kl. 19.53
  Høsten af persillerødder er gået i gang.
  På en persillerodsmark i Billeslund, var de store høstmaskiner i dag i fuld gang.
  De hvide rodfrugter har en dyr kilopris. Derfor er landmanden opsat på at få rødderne i hus, inden frosten for alvor sætter ind.
  Persillerødderne tåler nemlig ikke frost og bliver ødelagt, hvis hr. Frost kommer i nærheden af de sarte frugter.
  Derfor håber landmændene på en gammeldags vinter med regn og slud som det eneste nedbør.
  